**Eesti KV jäärajasõidus 2025**

**1. etapp Korijärvel**

**VÕISTLUSJUHEND**

Registreeritud EAL-s nr

Eesti KV jäärajasõidus 2025 1. etapp korraldatakse vastavuses FIA spordikoodeksiga, Eesti Autospordi Liidu (EAL) kiirusalade võistlusmäärusega, võistluste korraldamise üldeeskirjadega, jääraja korraldamise üldalustega 2025, EKV jäärajasõidu 2025 üldjuhendiga ja käesoleva juhendiga.

**1. Võistluste koht, aeg, ajakava, korraldajad ja ametnikud**

1.1 **Võistlus toimub, kui ilmastikutingimused on selleks sobivad,** pühapäeval, 16. veebruaril 2025. Võistluse toimumise koht sõltub jääoludest: **Korijärvel,** Valga vald, 68313 Valgamaa, **Võrtsjärvel Tarvastu poldril Viljandi vallas** või Viljandi linnas **Viljandi järvel.**

*Ilmastiku- ja jääoludest lähtuvalt võib võistluspaik muutuda. Sellest informeeritakse sõitjaid hiljemalt 72 tundi enne võistluse algust. Otsusest teavitatakse võistlejaid EAL kodulehel uus.autosport.ee, SPORTYTI äpis vastava bülletääniga, FB‐lehel rallikross .*

**1.2 Registreerimine:**

Reedel, 7. veebruaril 2025 avaldatakse võistlusjuhend ja algab osavõtjate eelregistreerimine uus.autosport.ee

Neljapäeval, 13. veebruaril 2025 kell 17.00 lõpeb osavõtjate registreerimine.

**1.3 Ajakava**

**Pühapäeval, 16. veebruaril 2025**

07.30‐09.00 võistluste mandaat ja autode tehniline kontroll (tänavarehv)

08.00‐09.00 rajaga tutvumine

09.00‐09.10 võistlejate koosolek

09.15 võistlussõitude algus

12.00‐13.00 piikrehvidega klasside mandaat ja tehniline kontroll

13.30‐13.45 tänavarehviga klasside autasustamine

13.50‐14.05 treeningsõidud piikrehvidega klassidel

14.10 võistluse algus piikrehvidega klassidel  
17.00 piikrehvidega klasside autasustamine (orienteeruvalt)

Võistluste täpne ajakava, võistlusraja skeem, stardijärjekord ja info avaldatakse Sportyti kanalis (parool JEKV2025)

**1.4 Korraldaja:**

Rallikrossi Arenduse OÜ. Korraldaja aadress: Ülesoomäe, Kalana küla, Põltsamaa vald

Lisainfo telefonilt: 527 7978

**1.5 Võistluste ametnikud:**

Võistluste juht: Kaido Soolepp

Ohutusülem: Mait Soolepp

Tehniline kontroll: Henri Aigro,Mati Kask

Sekretariaat: Merike Kask, Merle Karuks

Peaajamõõtja: Erko Sibul

Meditsiinilise teenistuse juht: Heiki Kurisoo

Võistluste direktor: Sten Karuks

**2. Rada**

2.1 Raja pikkus eraldistardist *ca* 3000 m, laius 6–10 m, raja servad tähistatud. Raja kate: jää, lumi.

* 1. **3. ARVESTUSKLASSID JA SÕITJATE VANUSE PIIRANGUD**
  2. **3.1. TULEVIK (Tänavarehv) -** 2WD autod mootori töömahuga kuni 1600 cm3. Sõitjad 8–11-aastased (kaasa arvatud). Võivad osaleda ainult koos täisealise juhendajaga, kes omab litsentsi ja nõuetekohast ohutusvarustust. Kui esimesel osaletaval etapil on sõitja klassis osalemiseks ette nähtud vanuses, saab ta hooaja lõpuni selles võistlusklassis osaleda hoolimata sellest, et ta hooaja jooksul saab 12-aastaseks.
  3. **3.2 NOORED (Tänavarehv) -** 2WD autod mootori töömahuga kuni 1600 cm3. Sõitjad 12–17-aastased (kaasa arvatud). Kui esimesel osaletaval etapil on sõitja klassis osalemiseks ette nähtud vanuses, saab ta hooaja lõpuni selles võistlusklassis osaleda hoolimata sellest, et ta hooaja jooksul saab 18-aastaseks.
  4. **3.3 NAISED (Tänavarehv) -** 2WD autod mootori töömahu piiranguta. Sõitjad vanuses alates 17 aastat. Antud klassis võivad osaleda ka NOORTE klassis osalevad neiud.
  5. **3.4 ESIVEDU (Tänavarehv) -** 2WD autod mootori töömahu piiranguta. Sõitjad vanuses alates 17 aastat. Antud klassis võivad osaleda ka NOORTE klassis osalevad noormehed.
  6. **3.5 TAGAVEDU-V (Tänavarehv) -** tagaveolised autod mootori töömahuga kuni 2000 cm3 Sõitjad vanuses alates 17 aastat. Antud klassis võivad osaleda ka NOORTE klassis osalevad noormehed.
  7. **3.6 TAGAVEDU-S (Tänavarehv) -** tagaveolised autod mootori töömahuga üle 2001 cm3 Sõitjad vanuses alates 17 aastat.
  8. **3.7 TAGAVEDU CENTRAL (Tänavarehv) -** keskel ja taga asetseva mootoriga tagaveolised autod mootori töömahuga piiranguta. Sõitjad vanuses alates 17 aastat.
  9. **3.8 4WD MINI (Tänavarehv)** – 4WD autod kaaluga kuni 1199 kg. Sõitjad vanuses alates 17 aastat.
  10. **3.9 4WD (Tänavarehv)** – 4WD autod kaaluga üle 1199 kg. Sõitjad vanuses alates 17 aastat.

**3.10 SSV (Tänavarehv) –** 4WD maastikusõidukid. Sõitjad vanuses alates 16 aasta.

**3.11 2WD SPORT (Piikrehv) –** 2WD sportautod (turvapuur nõutud) mootori töömahu piiranguta. Sõitjad vanuses alates 16 aasta.

**3.12 4WD SPORT (Piikrehv) -** 4WD sportautod (turvapuur nõutud) mootori töömahu piiranguta. Sõitjad vanuses alates 17 aastat.

**3.13 KROSSKART XTREM Väike (Piikrehv) –** tagaveoline, ühekohaline sõiduk mootorimahuga 600 cm3 või 750 cm3 või 850 cm3 või 890 cm3. Piikrehvid tagasillal mõõduga kuni 10’’ Sõitjad vanuses alates 14 aastat.

**3.14 KROSSKART XTREM Suur (Piikrihv) -** tagaveoline, ühekohaline sõiduk mootori töömahuga 600 cm3 või 750 cm3 või 850 cm3 või 890 cm3. Piikrehvid tagasillal mõõduga kuni 11-14’’ Sõitjad vanuses alates 14 aastat.

**3.15 KROSSKART 650 (Piikrehv)** – tagaveoline, ühekohaline sõiduk mootori töömahuga 650 cm3. Sõitjad vanuses alates 13 aastat.

**3.16 KROSSKART 250 (Piikrehv)** - tagaveoline, ühekohaline sõiduk mootori töömahuga kuni 250 cm3. Sõitjad vanuses alates 8 aastat.

**3.17 SSV (Piikrehv) -** 4WD maastikusõidukid. Sõitjad vanuses alates 16 aasta.

3.18 Kõik erandid peab võistleja või tema esindaja (alaealiste puhul seaduslik esindaja) kooskõlastama rallikrossi alakomiteega. Taotlus tuleb saata vähemalt 3 tööpäeva enne võistluse toimumist info@rallikross.ee .

**4. VÕISTLUSAUTOD**

* 1. 4.1 Klassides 3.1–3.7 lubatakse osaleda kõikidel 2WD kinnise kerega autodel, mis vastavad jääraja võistluste korraldamise alused 2025 tingimustele.
  2. 4.2 Klassides 3.8–3.9 lubatakse osaleda kõikidel 4WD kinnise kerega autodel, mis vastavad jääraja võistluste korraldamise alused 2025 tingimustele.
  3. 4.3 Klassis 3.10 ja 3.17 (SSV) on lubatud osaleda SSV tehnilistele tingimustele vastavate sõidukitega.
  4. 4.4 Klassis 3.11-3.12 (2WD SPORT ja 4WD SPORT) lubatakse osaleda autodel, millel on turvapuur ning turvapuur peab vastama minimaalselt FIA lisa J ptk 253 p8 nõuetele.
  5. 4.5 Klassides 3.13 – 3.14 peavad võistlusmasinad vastama 2024. aasta Eesti rallikrossi tehnilistele tingimustele klassile Crosskart Xtreme
  6. 4.6 Klassides 23.15 – 3.16 peavad võistlusmasinad vastama 2024. aasta Eesti rallikrossi tehnilistele tingimustele klassidele Krosskart 125/250 ja 650.
  7. 4.7 Võistlusautod võivad omada tehnilist kaarti.
  8. 4.8 Klassides 2WD SPORT ja 4WD SPORT osalevad võistlejad võivad osaleda ka tänavasõidu klassides, arvestades kubatuuri, veoskeemi ja kaalu nõudeid ning sellisel juhul peab kasutama rehve, mis vastavad p 4.1 – 4.5 nõuetele.
  9. 4.9 Autod ei pea omama autoregistri numbrimärke ega tehnilist ülevaatus ning kehtivat liikluskindlustust. Välja arvatud juhul, kui see on nõutud võistlusjuhendis.
  10. 4.10 Võistlusnumbrid ja kohustuslik reklaam korraldajalt.
  11. 4.11 Sõidu ajal peavad aknad ja luugid olema suletud. Välja arvatud klassides Krosskart ja SSV.
  12. 4.12 Võistlejate kohustus on tõendada, et nende võistlusauto vastab punktis 2 ja 3 esitatud nõuetele.

1. **5. NÕUDED REHVIDELE**
   1. 5.1 Lubatud on kasutada tänavalegaalseid rehve.
   2. **5.2 Igasugune rehvide töötlemine (lõikamine, lihvimine, freesimine jm) on keelatud.**
   3. 5.3 Naastu väljaulatuva osa pikkus rehvist võib olla kuni 1,5 mm, kaal kuni 1,4 g.
   4. Lubatud on naastude mõõtu töötlemine, kuid naastude kuju muutmine on keelatud.
   5. Naastude **liimimine** **(igasugune)** **on** **keelatud.**
   6. 5.4 Klassides 3.11, 3.12 ja 3.17 lubatud kasutada ainult FIA/Rootsi MM tingimustele vastavaid naastrehve. Lubatud kasutada nii vana tüüpi kitsaid kui ka uut tüüpi laiemaid naastrehve.
   7. 5.5 Klassis 3.13 tohib kasutada vaid 10’’ rehve Black Rocket nii ees- kui tagasillal.   
      Klassis 3.14 tohib kasutada ees rehve Black Rocket 10’’ ning taga FIA/Rootsi MM tingimustele vastavaid 11’’–14’’piikrehve. Võib kasutada nii laiu kui ka kitsaid rehve.
   8. 5.6 Klassis 3.15 – 3.16 (Krosskart 650 ja 250) tohib kasutada järgnevatele tingimustele vastavaid rehve: rehvi mõõt 10 tolli, kasutatavas rehvis tohib olla kuni 250 naastu, naastu rehvist väljaulatuva osa kõrgus maksimaalselt kuni 9 mm.
   9. **5.7 Kontroll rehvide üle toimub kogu võistluse jooksul.**   
      Rehvid peavad vastama tingimustele võistluse igal ajahetkel. Rikkumise korral kuulub eelnevalt läbitud võistlusvooru (de) tulemus (tulemused) tühistamisele.   
      Edasi võistlemise loa (kui rehvid on vastavusse viidud) annab võistluste juht.
2. **6. REGISTREERIMINE, OSAVÕTJAD JA OSAVÕTUTASUD**
   1. 6. 1 [**Vastavalt Eesti Autospordi Liidu juhatuse otsusele ei lubata võistlusele osalema Venemaa ja Valgevene kodakondsusega sportlaseid.**](https://uus.autosport.ee/wp-content/uploads/2022/04/Juhatuse-otsus-02.03.2022-piirang-vene-ja-valgevene-kodakondusega-sportlastele.docx)
   2. 6.2 Ühel autol võib võistelda kuni 3 (kolm) võistlejat. Kõik sõitjad tasuvad osavõtumaksu, teadustades mandaadis.
   3. 6.3 Täisealised võistlejad peavad omama minimaalselt **EAL rahvaspordi litsentsi.**
   4. 6.4 Klassi **TULEVIK** täisealine juhendaja peab omama minimaalselt **EAL harrastaja litsentsi.**
   5. 6.5 Kuni 18 aastased võistlejad peavad omama minimaalselt **EAL noorte litsentsi.**
      1. Noorteklassi sõitjatel on lisaks nõutav täidetud vanema või ametliku hooldaja luba. <https://uus.autosport.ee/wp-content/uploads/2023/11/Vanema-luba.docx>
   6. 6.6 Välisvõistlejad peavad omama oma kodumaa ASN-i poolt väljastatud kehtivat, minimaalselt rahvusliku taseme litsentsi.
   7. 6.7 Osavõtutoetus

Tänavarehviga autod: eelregistreerimisel **85 eurot**; kohapeal **100 eurot**Piikrehvidega autod: eelregistreerimisel **95 eurot**; kohapeal **110 eurot**

* + 1. **6.7. 1 Kohapealne registreerimine toimub ainult vabade kohtade olemasolul.**
  1. 6.8 Võistlusele registreerunud võistlejal, kes ei saa võistlusel osaleda, on kohustus selles vähemalt 24 tundi enne võistluse algust teavitada sellest korraldajat. Juhul, kui võistleja jätab korraldaja oma mitteilmumisest teavitamata, saab ta järgmisel KV etapil osaleda kõrgendatud osavõtutoetust tasudes (kuni kahekordne stardimaks).
  2. 6.9 Võistlejad kohustuvad kandma võistlussõidukil ajavõtutransponderit kogu treening- ja võistluspäeva sõitude vältel.
  3. 6. 10 Transponderid tuleb tagastada 60 minuti jooksul pärast võistleja viimase sõidu lõppu sekretariaati. Transpodri tagastamata jätmise eest võib määrata võistlejale rahatrahvi 50 euro ulatuses. Transpondri kaotamise või kahjustamise eest tuleb tasuda 150 eurot.

**7. VÕISTLUSTE KÄIK**

7.1 Korraldaja kohustub tagama igale võistlejale vähemalt ühe tutvumisringi. Tutvusmisringil peab võistleja kandma kohustuslikku turvavarustust ja transpondrit.

7.2 Ühes sõiduvoorus läbitava distantsi pikkuseks peab olema vähemalt 3000 meetrit.

7.3 Starditakse eraldistardist. Läbitav ringide arv ja sõitude arv avaldatakse konkreetse võistluse juhendiga.

7.4 Võistleja peab olema stardikoridoris oma võistlusklassi piires. Kui auto, millel võistleja osaleb, on samal ajal rajal, siis peab võistleja seisma stardijärjekorras stardi lähistel selleks määratud alal. Auto vahetamine stardi lähistel selleks määratud alal. Autol võib korraga näha olla ainult üks stardinumber.

7.5 KV etappidel karistatakse võistlusmääruste rikkujaid võistluste juhi otsusega. Karistused sõltuvad rikkumise tõsidusest ja korduvusest. Karistusi – hoiatus, aja lisamine vooru ajale, sõiduvooru tulemuse tühistamine, võistlustelt eemaldamine võidakse määrata kohtunike töö segamise, ebasportlikke sõiduvõtete, ebasportliku käitumise jms eest. Võistlustulemuse tühistamise otsuse teeb EAL Rallikrossi Komitee vastavalt võistluste juhi ettekandele.

7.6 Valestardi eest karistatakse võistlejat +10 sekundi lisamisega vooruajale. Valestardiks loetakse võistlusauto liikumist stardis enne stardifoori süttimist. Valestardi fikseerib stardikohtunik.

7. 7 Rajatähiste nihutamine toob kaasa ajatrahvi (+10 sek 1 tähis) vastavalt rajakohtuniku ettekandele.

7.8 Raja lühendamine või väljaspool rada sõitmine eesmärgiga parandada aega toob kaasa võistlusvooru tulemuse tühistamise. Karistusi määratakse võistluste juhi otsusega tuginedes rajakohtuniku ettekandele.

7.9 Igal võistlejal peab olema vastupidavast ja vedelikke mitteläbilaskvast materjalist võistlusauto aluskate (PVC) , mis katab minimaalselt kogu võistlusauto aluse.

7.10 Aluskatte mittekasutamisel trahv 40 eurot. Korduval rikkumisel rakendatakse võistluskeeldu.

7.11 Klassis 2.1. peab koos võistlejaga autos olema ka juhendaja, kellel on kohustuslik turvavöö ja kaitsekiivri kasutamine nii treening‐ ja kui ka võistlussõitudes.

7.12 Korraldajal on rikkumiste puhul õigus määrata rahatrahve, kui see on võistlusjuhendiga sätestatud.

**8. TULEMUSED**

8.1 Sõidetakse 3 vooru. Igas voorus fikseeritakse raja läbimise aeg 0,001 sekundilise täpsusega ning kiireim omas arvestusklassis saab ühe punkti, teise aja saanu saab 2 punkti jne. Tulemuse saamiseks peab võistleja läbima vähealt kaks sõiduvooru.

8.1.1 Vooru katkestanud sõitja tulemus on sõiduvoorus 80 punkti. Mittestartinud võistleja tulemuseks märgitakse võistlusprotokolli 90 punkti.

8.2 Lõplik paremusjärjestus saadakse võistleja kahe vooru tulemuspunktide summeerimisel. Võrdsete punktide korral saab määravaks parem tulemus kolmandas, siis teises ja siis esimeses voorus.

8.3 KV paremusjärjestuse määravad võistlejate poolt kogutud punktisummas KV etappidel. KV loetakse toimunuks, kui toimus vähemalt 3 etappi. Arvesse lähevad kõik etapid.

8.4 Igal etapil antakse kuueteistkümnele (16) paremale võistlejale punkte tabeli 1 kohaselt.

**Tabel 1. Punktid vastavalt kohale.**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Koht | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| Punkte | 20 | 17 | 15 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 |

8.5 Punktisummade võrdsuse korral eelistatakse võistlejat, kelle on rohkem võite (teisi, kolmandaid jne kohti). Nende võrduse korral määrab parem tulemus viimaselt etapilt.

8.6 KV etapp võistlusklassi arvestuses loetakse toimunuks, kui stardib vähemalt üks võistleja.

8.7 KV arvestusklassis loetakse toimunuks, kui sarja jooksul stardib kokku vähemalt kolm võistlejat.

8.8 Protestide esitamise aeg on kuni 15 min tulemuste avaldamisest elektroonilisel teadetetahvlil. Võistluste ajal tekkinud protest (**ka rehvide kohta**) esitatakse võistluste juhile **kirjalikult**. Protesti kautsjon on kolmekordne stardimaks. Kautsjon tagastatakse protesti esitajale protesti rahuldamisel. Protesti mitterahuldamisel protesti esitajale kautsjonit ei tagastata.

8.9 Kirjalikke esildisi KV punktiarvestuse kohta võetakse vastu 3 tööpäeva jooksul pärast etapi toimumist.

**9. AUTASUSTAMINE**

* 1. Võistluste lõpus autasustab korraldaja iga arvestusklassi kolme paremat karikate või meenetega.
  2. Korraldaja võib võistlustel välja panna eriauhindu.

**10. Vastutus**

Võistlustest osavõtt omal vastutusel. Võimalike õnnetusjuhtumite ja nende tagajärgede eest korraldaja ega EAL vastust ei kanna. Kõik käesoleva juhendiga määratlemata küsimused lahendab kohtunikekogu kohapeal.